Na osnovu pravila o natjecanjima FIPS-Mouche federacije i na osnovu članka 23. stavak 1. točka 3.

Statuta HŠRS, Skupština HŠRS-a na sjednici od 24.03.2024. godine usvojila je

PRAVILNIK

o natjecanjima u disciplini Lov ribe umjetnom muhom

I - OPĆE ODREDBE

Članak 1. – UVODNE ODREDBE

1. Ovim Pravilnikom regulira se sustav, utvrđuju se pravila, način i tehnika provođenja natjecanja i tehnički propisi i osnova je za izvođenje natjecanja u disciplini Lov ribe umjetnom muhom (dalje: Disciplina).
2. Ovaj Pravilnik osnova je za organizaciju i provođenje natjecanja u Disciplini. Temelji se na Skupštinskoj odluci o natjecanjima HŠRS, a dopunjavaju ga Pravilnik o suđenjima na natjecanjima HŠRS, Pravilnik o registraciji sudionika u natjecanjima HŠRS, te Odluka o sustavu natjecanja HŠRS koju za svaku kalendarsku godinu utvrđuje Upravni odbor HŠRS najkasnije do kraja godine koja prethodi godini natjecanja (dalje: Odluka o sustavu).

Članak 2. – UPRAVLJANJE DISCIPLINOM

1. **Vijeće ligaša** -čine ga članovi Hrvatske mušičarske lige (dalje: HML). Putem Povjerenstva daje prijedloge Upravnom odboru HŠRS o svim važnijim odredbama iz područja interesa za Disciplinu: predlaže izmjenu ovoga Pravilnika i drugih važnijih odluka nužnih za organiziranje Discipline, predlaže Povjerenika Discipline, može predložiti predstavnika HŠRS u Povjerenstvu, predlaže kapetana odnosno voditelja reprezentacije, predlaže program rada sa kalendarom natjecanja i financijski proračun, predlaže visinu registracija i kotizacije za slijedeću kalendarsku godinu. Usvaja izvješća o radu Povjerenstva discipline, te raspravlja i o drugim pitanjima od važnosti za Disciplinu. Donosi odluke većinom glasova nazočnih. Svoje ovlasti može prenijeti na Povjerenstvo discipline.
2. **Povjerenstvo discipline (dalje: Povjerenstvo) –** izvršno je tijelo Discipline koje obavlja poslove između dvije sjednice Vijeća ligaša, koje vodi i upravlja Disciplinom u skladu sa dokumentima iz članka 1 stavak 2 ovoga Pravilnika. Povjerenstvo predlaže Vijeću ligaša: izmjene i dopune ovoga Pravilnika; visinu kotizacije i godišnji plan prihoda i rashoda; godišnji plan rada sa kalendarom natjecanja, i predlaže za dodjelu priznanja. Povjerenstvo pronalazi i dogovara aranžmane sa potencijalnim sponzorima, organizira i provodi natjecanja; predlaže broj kola lige, domaćine natjecanja, suce, pokreće stegovni postupak, podnosi Vijeću ligaša izvješće o svom financijsko materijalnom poslovanju u protekloj godini, te obavlja i druge poslove. U službenim natjecanjima mogu sudjelovati i članovi Povjerenstva discipline. Sastanke Povjerenstva vodi Povjerenik ili administrator, a odluke se donose većinom glasova nazočnih članova. Mandat Povjerenstva traje do isteka mandata Upravnog odbora HŠRS-a koji ga je imenovao, ili do opoziva, a sastoji se od:

* **Povjerenika -** imenuje ga Upravni odbor HŠRS na prijedlog vijeća ligaša te discipline, Saziva Vijeće ligaša najmanje jednom godišnje, te sjednice Povjerenstva kojima predsjedava, potpisuje odluke i akte Povjerenstva, te brine o njihovim provedbama, vodi djelatnosti discipline između sjednica, te nadzire rad sudaca, natjecatelja i ostalih članova Povjerenstva na svim kolima lige te discipline, brine i ostalim radnjama i zadacima vezanim za provedbu Discipline, te imenuje do 4 člana Povjerenstva.
* **Do 4 člana Povjerenstva** - imenuje ih Povjerenik. Jedan od njih vrši funkciju administratora lige, koji vodi zapisnike na sjednicama, vodi financijske i administrativne poslove lige, brine o imovini HŠRS koju trajno koristi liga, vodi evidencije natjecatelja i ulova.
* **Predstavnik HŠRS -**  imenuje ga Upravni odbor HŠRS. Prijedlog može dati i Povjerenstvo discipline,
* **Kapetan i voditelj reprezentacije te discipline –** Imenuje ih Upravni odbor HŠRS na prijedlog

Povjerenstva discipline.

Članak 3. – VRSTE NATJECANJA

1. Športsko ribolovna natjecanja mogu biti pojedinačna, ekipna i mješovita (istovremeno računanje pojedinačnog i ekipnog plasmana).
2. Športsko ribolovna natjecanja u disciplini „lov muhom“ mogu biti:

a) međunarodna - održavaju se prema pravilima i kalendar međunarodne ribolovne organizacije   
 (F.I.P.S.- Mouche);

b) službena natjecanja HŠRS-a - održavaju se prema odredbama ovoga Pravilnika, Odluke o sustavu   
 natjecanja u HŠRS koju za svako mandatno razdoblje donosi Upravni odbor HŠRS-a.

c) prijateljska natjecanja - organizator može odrediti datume i propozicije natjecanja prema svojoj potrebi.

Članak 4. - PRAVO NATJECANJA

1. Stjecanje prava nastupa u određenom rangu službenih natjecanja HŠRS propisano je Odlukom o sustavu natjecanja HŠRS-a, a.
2. Pravo nastupa na službenim natjecanjima HŠRS-a mogu ostvariti pojedinci i ekipe ribolovnih udruga, koje su učlanjene u HŠRS i čiji su natjecatelji i natjecateljke registrirani u skladu s važećim Pravilnikom o registraciji sudionika natjecatelja HŠRS-a, te koji su izvršili prijavu i uplatu kotizacije prema odredbama Odluke o sustavu natjecanja HŠRS-a.
3. Osoba se dragovoljno registrira za nastup u natjecanjima HŠRS putem prigodnih upitnika koje osobno potpisuje, kao suglasnost za korištenje navedenih osobnih podataka . Prigodni upitnici uz športske podatke sadržavaju i osobne podatke: ime i prezime, adrese stanovanja, OIB, broj osobne karte, sve telefonske i mobitel brojeve, te druge potrebne podatke koje olakšavaju identifikaciju pojedinca, ili daju podatke neophodne za eventualni nastup u reprezentaciji HŠRS (ako se plasira).
4. Podaci iz ovih upitnika prikupljaju se u Županijskim savezima ŠRD i u HŠRS za potrebe trajnih evidencija osoba u natjecanjima koji se vode u okviru jedinstvenog internetskog programa Hrvatskog športsko ribolovnom savezu (evidencija natjecatelja športskih ribolovaca), te evidencijama praćenja rezultata sa natjecanja koje se trajno vode u HŠRS i koji se javno objavljuju u tiskovnim, slikovnim medijima i putem WEB stranice HŠRS na internetu. Ako natjecatelj zadovolji propisane kriterije za kategorizaciju vrhunskih natjecatelja HOO i HPO, njegove osobne i športske podatke HŠRS može proslijediti HOO-u i HPO-u. Za drugo neće se koristiti.
5. Radi utvrđivanja identiteta natjecatelj je dužan imati kod sebe:   
   - natjecateljsku iskaznicu HŠRS sa registracijom za klub i za disciplinu u kojoj se natječe,   
   - člansku kartu HŠRS za tekuću kalendarsku godinu s upisom članstva u udruzi za koju se natječe u
6. programu HŠRS-a za tekuću godinu.
   * pozitivnu potvrdu o zdravstvenoj sposobnosti –

Opću i posebnu zdravstvenu sposobnost utvrđuje ovlašteni liječnik, odnosno specijalist sportske medicine, specijalist medicine rada i sporta ili liječnici drugih specijalnosti koji imaju završeni poslijediplomski studij iz medicine rada i sporta.

1. Radi utvrđivanja identiteta kapetan je dužan imati kod sebe:
   * člansku kartu HŠRS za tekuću kalendarsku godinu s upisom članstva u udruzi u kojoj je kapetan na trenutnom natjecanju u programu HŠRS-a za tekuću godinu.
2. Radi utvrđivanja identiteta sudac je dužan imati kod sebe:
   * sudačku iskaznicu HŠRS za ribolovnu disciplinu koju sudi,
   * člansku kartu HŠRS za tekuću kalendarsku godinu s upisom članstva u udruzi u programu HŠRS-a za tekuću godinu.
   * pozitivnu potvrdu o općoj zdravstvenoj sposobnosti – Opću i posebnu zdravstvenu sposobnost utvrđuje ovlašteni liječnik, odnosno specijalist sportske medicine, specijalist medicine rada i sporta ili liječnici drugih specijalnosti koji imaju završeni poslijediplomski studij iz medicine rada i sporta.
3. Iz iste Športsko ribolovne udruge u ligi mogu nastupiti najviše dvije ekipe.

Članak 5. - KATEGORIJE NATJECATELJA

1. Prema godinama starosti razlikujemo sljedeće starosne kategorije natjecatelja:

a) juniori – od 14 do 18 godina starosti u godini svjetskog prvenstva

b) seniori – od 19 godina starosti u godini svjetskog prvenstva, i stariji.

1. Natjecatelji mlađe kategorije mogu nastupiti u sastavu ekipe starije kategorije. U slučaju da natjecatelj nastupi za stariju kategoriju može se u istoj kalendarskoj godini natjecati i u svojoj kategoriji.
2. Za invalidne osobe mogu se organizirati posebna ribolovna natjecanja.

Članak 6. – SASTAV EKIPE

1. Ekipe na službenim natjecanjima HŠRS-a (dalje natjecanja) sastavljene su od 3 -5 natjecatelja i kapetana ekipe. Ekipa može imati jednu rezervu koja se prijavljuje prilikom prijave ekipe.
2. U slučaju povrede (bolesti) natjecatelj se može zamijeniti ranije prijavljenim rezervnim natjecateljem. Kada ekipa za pojedino natjecanje nije potpuna kapetan je prilikom prijave dužan o tome izvijestiti organizatora radi korekcije staze.

Članak 7. - KAPETAN EKIPE

1. Kapetan mora biti osoba starija od 18 godina. Kapetan je službeni predstavnik jedne natjecateljske ekipe ili natjecatelja pojedinca jednoga kluba, pa mora poznavati odredbe ovog Pravilnika, kao i posebne propozicije za natjecanje na kojemu sudjeluje ekipa, ili pojedinac kojega vodi. Za ekipu ili pojedinca obavlja sve radnje vezane za natjecanje:

- prijavljuje dolazak ekipe na mjesto natjecanja i službenim osobama prezentira identifikacijsku

dokumentaciju članova ekipe;

- sudjeluje u izvlačenju startnih brojeva za ekipu i natjecatelje;

1. - zadužen je i odgovoran za ponašanje članova ekipe tijekom čitavog natjecanja;
2. - smije ući u startno mjesto nekog natjecatelja iz druge ekipe samo kako bi dobio pristup startnom mjestu člana
3. svoje ekipe i samo pod uvjetom da ta njegova prisutnost ne ometa natjecatelja druge ekipe;
   1. - tijekom natjecanja kapetan ekipe je jedina osoba (osim službenih osoba natjecanja) kojoj je dopušteno na bilo
   2. koji način komunicirati s natjecateljem. Kapetan ekipe i službene osobe natjecanja
   3. dužni su se identificirati sucima prije komuniciranja s natjecateljem tijekom natjecanja.
4. - tijekom trajanja natjecanja kapetan ne smije pružati nikakvu materijalnu pomoć natjecatelju;

- nazočan je izvođenju natjecanja i utvrđivanju rezultata;

1. - ako je izabran, sudjeluje u radu žirija natjecanja;
2. - ulaže prigovor na eventualne nepravilnosti u provođenju natjecanja;
3. - ulaže žalbu na eventualne izrečene disciplinske mjere;
4. - u ime ekipe prima priznanja.

Članak 8. - OBAVEZE NATJECATELJA

1. Natjecatelju je dužnost poduzeti sve potrebne mjere sigurnosti, uključujući nošenje zaštitnih naočala ili prsluka za spašavanje.
2. Tijekom natjecanja natjecatelj ne smije zatražiti niti dobiti usmeni savjet (osim od svoga kapetana). Tijekom natjecanja natjecatelj ne smije od nikoga dobiti nikakvu materijalnu pomoć.
3. Svaki natjecatelj dužan je na kraju natjecanja provjeriti ispravnost svoje startne liste i to potvrditi potpisom.
4. Natjecatelj mora poznavati odredbe ovog Pravilnika.

Članak 9. - SLUŽBENE OSOBE NA NATJECANJU

1. Službene osobe na natjecanjima su:
2. Delegat natjecanja je Povjerenik HŠL-e kojega u slučaju njegove spriječenosti mogu zamijeniti zamjenik ili tajnik HML-e, odnosno kapetan mušičarske reprezentacije HŠRS-a. Njegove dužnosti su da nadgleda ispravnost odvijanja natjecanja, te da na uočene propuste upozorava domaćina i pomaže u provođenju natjecanja. Po završetku natjecanja potpisom na dnevniku natjecanja potvrđuje ispravnost odvijanja natjecanja, te dodjeljuje nagrade organizatora. O održanom natjecanju podnosi izvješće HŠRS-u.
3. Vrhovni sudac - imenuje ga Upravni odbor HŠRS-a na prijedlog Sudačke komisije HŠRS i HML-e. Njegove dužnosti su da upravlja organizacijom natjecanja, instruira, određuje zadatke drugim sucima i kontrolira njihov rad, u slučaju nepravilnosti ili prigovora saziva i pomaže žiriju u sakupljanju podataka kako bi se prigovor riješio, za prekršaje odredbi ovog Pravilnika dodjeljuje žute i crvene kartone, te proglašava rezultate natjecanja. Po završetku natjecanja potpisom na dnevniku natjecanja potvrđuje ispravnost odvijanja natjecanja.

O održanom natjecanju podnosi izvješće HŠRS-u i prilaže izvješću dnevnik održanog natjecanja.

1. Tajnik natjecanja mora biti ispitani sudac, a imenuje ga organizator s ciljem da obavlja sve administrativne poslove na natjecanju.
2. Kontrolori – suci koji kontroliraju jednog ili više natjecatelja, a imenuje ih domaćin natjecanja. Kontrolori su dužni svaku ulovljenu prihvatljivu ribu upisati na startnoj listi natjecatelja, uključujući dužinu zaokruženu na slijedeći viši centimetar i vrijeme ulova. Sva neiskorištena polja u bodovnom dijelu kartice moraju se prekrižiti na kraju natjecanja. Original bodovne kartice po završetku natjecanja sektorski sudac uzima od natjecatelja i donosi vrhovnom sucu u što kraćem vremenu. Kontrolori su također dužni zabilježiti bilo kakvo kršenje pravila natjecanja ili njihovih izmjena i to prijaviti vrhovnom sucu.
3. U sastav SUDAČKOG KOLEGIJA ulaze osobe pod a), b), c) i d).

Članak 10. – ŽIRI

1. Žiri se formira za potrebe razmatranja opravdanosti uloženih žalbi na natjecanje. Žiri se formira prije natjecanja, a sastoji se od 5 osoba:

* delegata natjecanja (predsjedava žiriju);
* predstavnika domaćina;
* vrhovnog suca;
* dva kapetana iz različitih sudjelujućih ekipa ili pojedinca izabranih po redoslijedu izvlačenja počevši od broja 1.

1. Prijavljeni natjecatelj ili rezerva može biti kapetan ekipe, ali ne može biti član žirija natjecanja.Za vrijeme sastanka kapetana objavljuje se sastav žirija, kao i mjesto gdje najmanje jedan član ovog žirija treba biti stalno prisutan za vrijeme natjecanja.
2. Žiri zasjeda ako je prisutno najmanje tri člana žirija i o svom radu vodi zapisnik. U slučaju glasovanja žirija natjecanja, kod jednakog broja glasova delegat natjecanja ima odlučujući glas.
3. Odluka žirija natjecanja je konačna.

Članak 11. - OBAVEZE DOMAĆINA

1. Domaćin natjecanja dužan je kod HŠRS-a, a za međunarodna natjecanja i od nadležnog tijela uprave ishoditi odobrenje za izvođenje natjecanja.
2. Domaćin natjecanja treba osposobiti stazu za natjecanja tako da se od povreda zaštite sudionici natjecanja i gledatelji, te pripremiti pripadajuće oznake za izvođenje natjecanja. Svi gledatelji moraju biti na propisanoj razdaljini kako ne bi pristupali i ometali natjecatelje tijekom natjecanja
3. Domaćin natjecanja dužan je najmanje 15 dana prije njegovog održavanja upoznati sudionike natjecanja s programom i eventualnim posebnim ograničenjima za natjecanje, sukladno s važećom gospodarskom osnovom za tu vodu.
4. Program treba sadržavati:

* mjesto i vrijeme održavanja natjecanja, s preciznijom terminskom razradom aktivnosti vezanih za   
  natjecanje;
* mogućnosti smještaja sudionika;
* mogućnosti službenog treninga (najkasnije do 12 sati dan uoči natjecanja), koji se ne može održavati na   
  natjecateljskoj stazi;
* vrijeme dolaska sudionika, te mjesto i vrijeme prijave za natjecanje;
* navesti vrste riba koje žive u vodi predviđenoj za održavanje natjecanja, kao i eventualne zaštitne mjere, te da li će se natjecanje odvijati s obale ili iz čamca;
* mjesto proglašavanja rezultata;
* eventualne posebne odredbe o natjecanjima. Za sudjelovanja na natjecanju organizator može propisati kotizaciju. Prihod od kotizacije koristi se isključivo za pokriće troškova organizacije natjecanja.

Članak 12. - OBAVEZE EKIPA I POJEDINACA

1. Ekipe i pojedinci obvezni su se osigurati od posljedica nesretnog slučaja, u protivnom natjecatelji nastupaju na natjecanju na osobnu odgovornost. Izvršenom prijavom za natjecanje pojedinci i ekipe potvrđuju prihvaćanje određenja iz ovoga stavka.
2. Pojedinci i ekipe - sudionici dužni su organizatoru dostaviti pismenu prijavu za sudjelovanje u natjecanju najkasnije 7 dana prije njegovog održavanja. Izuzetak od navedenog pravila su pojedina kola liga natjecanja za koje nisu potrebne prijave. Prijava treba sadržavati naziv ekipe ili pojedinca koji sudjeluju u natjecanju, imena i prezimena članova ekipe, kategoriju i disciplinu u kojoj ekipa ili pojedinac žele nastupiti i najavu za trening u predviđenom terminu.
3. Ekipa ili pojedinac koji su uredno podnijeli prijavu iz prethodnog stava, ali se ne pojave do isteka vremena predviđenog za prijavu na mjestu natjecanja, gube pravo nastupa.

Članak 13. - OBAVEZNA DOKUMENTACIJA

1. Na natjecanjima se vodi sljedeća dokumentacija:

* prijavnica za ekipu i njene članove (PRILOG – Lov muhom 1.),
* startni list za upisivanje pojedinačnog rezultata natjecatelja (PRILOG – Lov muhom 2.),
* dnevnik natjecanja za unošenje svih pojedinačnih rezultata natjecatelja na osnovu kojih se izračunava ekipni plasman (PRILOG – Lov muhom 3).

1. Domaćin navedenu dokumentaciju čuva 1 godinu osim dnevnika natjecanja za službena natjecanja koje delegat natjecanja dostavlja u HŠRS najkasnije u roku od 7 dana nakon održanog natjecanja.

II - PRVENSTVO HRVATSKE

Članak 14. – NATJECANJA PO MJESTU ODRŽAVANJA

1. Prvenstvo Hrvatske održava se u 5 do 10 kola liga natjecanja prema odredbama ovoga Pravilnika i prema odredbama Odluke o sustavu natjecanja HŠRS-a koju za svaku kalendarsku godinu donosi Upravni odbor HŠRS-a na prijedlog Povjerenstva HML-e. Prema mjestu održavanja razlikuju se natjecanja:
   * ribolov na tekućicama,
   * ribolov na stajačicama

Članak 15. - TRAJANJE NATJECANJA

1. Natjecanje u lovu ribe muhom traje efektivno tri sata. Izuzetno, u slučaju jake elementarne nepogode, natjecanje se može prekinuti u trajanju od najviše 30 minuta. Ukoliko se i nakon toga vremena ne mogu osigurati uvjeti za nastavak natjecanja, postignuti rezultati obračunavaju se ako je prošlo najmanje 60 minuta ribolova.
2. U slučaju da je do prekida natjecanja došlo radi elementarne nepogode, a prošlo je manje od 60 minuta ribolova ili iz istoga razloga natjecanje ne može ni početi, rezervni termin za natjecanje je za sedam dana.
3. Vrijeme i trajanje svih ostalih pauza tijekom natjecanja određuje glavni sudac i Povjerenstvo discipline.

ČLANAK 16. – ŽDRIJEB STARTNIH MJESTA

1. Prije početka ždrijeba startnih mjesta tajnik natjecanja, uz pomoć suca kojega odredi vrhovni sudac, dužan je izvršiti provjeru prijavljenih ekipa, kao i identitet članova ekipe. Eventualnu promjenu u sastavu kapetan je dužan prijaviti najkasnije kod te provjere prije početka izvlačenja startnih mjesta.
2. Ždrijeb startnih mjesta vrši se najmanje 60 minuta prije početka natjecanja u nazočnosti kapetana, vrhovnog suca natjecanja i predstavnika organizatora, a također i natjecatelja kod pojedinačnog natjecanja.
3. Kod liga i kod dvodnevnih natjecanja u neparnim kolima redoslijed izvlačenja startnih brojeva je od A (naziv ŠRU ili prezime u pojedinačnoj ligi), a u parnim kolima od Ž.

Članak 17. - STARTNA MJESTA

1. Startna mjesta označavaju se brojevima - na tekućicama uzvodno od broja 1, a na stajaćicama desno od broja 1. Startna mjesta moraju biti označena prije izvlačenja i ne smiju se mijenjati za cijelo vrijeme trajanja natjecanja.
2. Startna mjesta moraju se odrediti tako da pruže približno jednake uvjete svim natjecateljima, a duljina im mora biti od 50 do 150 metara na tekućicama i stajaćicama.
3. Na svakom natjecanju natjecatelj će loviti u tri različita startna mjesta po jedan sat. Pauza između svakog sata natjecanja je najmanje 10 , a najviše 30 minuta . Ždrijeb i broj startnih mjesta odrediti će se prije početka natjecanja.
4. Natjecatelj smije loviti samo unutar označenih granica svog startnog mjesta. Pri tom ne smije koristiti nikakav oblik mosta ili umjetno izvedene brane za ribolov ili prelazak preko vode. Natjecatelj ima pravo ulaska u vodu uz obvezu pažljivog kretanja i uz minimalno zamućivanje vode. Zabranjeno je plivanje, plutanje ili slično, natjecatelj u svakom trenutku mora biti u kontaktu sa dnom.
5. Kod ribolova iz čamca natjecatelj za vrijeme ribolova mora sjediti, osim u slučaju prihvaćanja uhvaćene ribe podmetačem. Dozvoljena je upotreba sjedalice maksimalne visine 10 centimetara.
6. Kod ribolova iz čamca svaki natjecatelj ima pravo biti kapetan jednak period vremena kao i ostali natjecatelji. U svakom čamcu mora biti jednak broj natjecatelja. Za vrijeme trajanja natjecanja čamci moraju biti udaljeni jedan od drugog najmanje 40 metara.
7. Natjecatelj zakvačenu ribu mora prihvatiti u podmetač unutar svoga startnog mjesta, pa čak i ako je zakvačena riba ušla u neutralnu zonu ili startno mjesto susjednog natjecatelja. U tom slučaju natjecatelj ima maksimalno pet minuta da ribu dovuče u svoje startno mjesto ili mu ta riba neće biti bodovana.

Članak 18. - NATJECATELJSKI ŠTAPOVI

1. Maksimalna dužina štapa koji se može koristiti na natjecanju je 366 centimetara ili 12 feeta.
2. Na natjecanju se istovremeno smije koristiti jedan mušičarski štap. Natjecatelji smiju imati rezervne, kompletirane mušičarske štapove osim kod ribolova iz čamca gdje natjecatelji smiju imati rezervne štapove, ali oni moraju biti rastavljeni i bez montirane role.
3. Natjecatelji su odgovorni za nošenje i zaštitu svoje opreme i pribora.

Članak 19. - NATJECATELJSKE ŽNORE (STRUNE)

1. Smiju se koristiti sve tvornički proizvedene žnore dugačke najmanje 22 (dvadeset i dva) metra, raznih vrsta: plivajuće, tonuće ili s tonućim vrhom,. Nisu dopuštene „shooting head“ žnore (leteće glave) i žnore sa olovnom jezgrom. Minimalni promjer žnore ne smije biti manji od 0,55 milimetara.
2. Mušičarskim žnorama ne smiju se dodavati nikakve naprave (dodaci ) za plivanje ili potonuće.

Članak 20. - NATJECATELJSKI PREDVEZI

1. Dopušteno je koristiti predvez izrađen od monofila ili fluorokarbonskog materijala, koji može biti konusnog oblika ili ravan ( istog promjera cijelom dužinom ).
2. Predvez može biti izrađen bez čvorova ( u jednom komadu ) ili spajan čvorovima od više dijelova. Ako je predvez sa čvorovima razmak između čvorova mora biti najmanje 30 cm.
3. Upotreba konektora ili omče od monofila dozvoljena je jedino za spajanje predveza sa žnorom. Ako se za spajanje žnore i predveza koristi omča od monofila ili konektor oni ne smiju biti duži od 10 cm. Za spajanje dijelova predveza dozvoljena je upotreba najviše 1 metalne alkice maksimalnog vanjskog promjera 3mm.
4. Maksimalna dužina predveza ne smije biti veća od dvije dužine štapa koji natjecatelj koristi u tom trenutku. Predvezu se ne smiju dodavati nikakve naprave ( dodaci ) za plivanje ili tonjenje.

Članak 21. - NATJECATELJSKE MUHE

1. Natjecatelji smiju koristiti plivajuće ili tonuće umjetne muhe.
2. Muha mora biti vezana na jednokukoj udici.
3. Dopušteno je natjecanje samo sa jednom ili dvije umjetne muhe, koja može biti napravljena na udici neograničene veličine, ali bez kontra kuke ili na udici s kojih su skinute ili poravnate kontra kuke. Duljina namotane muhe ostavljena je na volju natjecatelja.
4. Dopuštene su muhe s otežanjem, pod uvjetom da je otežanje skriveno u namotaju i da svojom dužinom ne prelazi luk udice. Dopuštena je jedna vidljiva kuglica koja ne smije biti veća od 4 mm. Boja sama po sebi ne predstavlja namotaj.
5. Korištenje kemijskih atraktora ili naprava koje proizvode svjetlost su zabranjeni.
6. Korištenje plastičnih, silikonskih ili gumenih umjetnih mušica je zabranjeno (silikonski, plastični ili gumeni crvi, gliste, ličinke, nimfe, ribice, ikra, tvisteri i sl.). Navedeni materijali dozvoljeni su jedino ako se koriste kao namotaj na tijelu imitacije.
7. Zabranjeno je korištenje umjetnih mušica koje imitiraju ikru u bilo kom obliku (jajčeko, egg, glo bag, blob i sl.).
8. Svaka umjetna muha mora biti pričvršćena na predvez tako da se ne miče i ne klizi.

Članak 22. - RIBOLOVNE MREŽE ZA PRIHVAT RIBE

1. Materijal ribolovne mreže mora biti meki pamuk ili neki drugi ne abrazivni materijal i mora biti bez čvorova.
2. Duljina mreže ne smije prelaziti 120 (stotinu i dvadeset) centimetara kada je potpuno raširena.

Članak 23. - BODOVANJE I PRIHVATLJIVA RIBA

1. Boduje se samo riba zakvačena za područje usta ili vanjske strane glave. Riba zakvačena za bilo koji drugi dio tijela se ne boduje.
2. Najmanju duljinu ribe koja će se bodovati odrediti će domaćin natjecanja i Povjerenstvo lige. Duljina se mjeri od vrha nosa do kraja preklopljene repne peraje. Boduju se sve ribe koje su dulje od duljine koju odredi Povjerenstvo lige i domaćin natjecanja , a kraće ribe se ne boduju.
3. Za vrijeme trajanja natjecanja zakvačena riba mora se prihvatiti u mrežu za maksimalno deset minuta, u protivnom se ne boduje.
4. Ako je riba zakvačena neposredno prije znaka za pauzu ili kraj natjecanja bodovat će se ako je natjecatelj prihvati u mrežu u roku od 10 minuta nakon što je riba zakvačena.
5. Svaka prihvatljiva ulovljena riba boduje se sa 100 bodova.
6. Natjecateljima se također dodjeljuje 20 bodova po centimetru duljine svake prihvatljive ribe. Za potrebe bodovanja zabilježena duljina zaokružuje se na sljedeći puni centimetar.

Članak 24. - BRIGA ZA ULOVLJENU RIBU

1. Ako natjecatelj želi ulovljenom ribom osvojiti bodove, mora je primiti u mrežu i u mreži je dodati kontroloru radi mjerenja. Kontrolor mora ukloniti udicu, osvijestiti ribu i pustiti je u vodu nakon mjerenja, pazeći da je ne ozlijedi.
2. Ako natjecatelj smatra da je riba premalena ne treba je stavljati u mrežu, smije je osloboditi u vodi pazeći da je ne ozlijedi.
3. Ako kontrolor ili bilo koja druga službena osoba na natjecanju utvrdi da je natjecatelj nesavjesno ozlijedio ribu, ta se riba neće bodovati, a natjecatelj će biti kažnjen za broj bodova koji se dodjeljuje ribi najmanje dozvoljene duljine. Incident se mora prijaviti žiriju radi razmatranja i donošenja daljih mjera.

Članak 25. -IZGUBLJENA RIBA

1. U slučaju gubitka ribe od strane kontrolora prije mjerenja, natjecatelju će se dodijeliti prosječan broj bodova za sve prihvatljive ribe ulovljene na natjecanju.

Članak 26. - ZABRANE

1. Zabranjeno je:

* poribljavanje vode na kojoj će se održati natjecanje tijekom razdoblja od najmanje 7 dana prije službenog početka natjecanja;
* obavljanje ribolova na natjecateljskoj stazi od strane natjecatelja tijekom razdoblja od 7 dana prije službenog početka natjecanja;
* nešportsko ponašanje prema drugim natjecateljima, organizatoru i službenim osobama;
* bilo kakvo djelovanje od strane natjecatelja, organizatora ili službenih osoba koja mogu dovesti do
* lažnih ili pristranih rezultata;
* korištenje fotoaparata i kamera za snimanje natjecanja i natjecatelja drugih ekipa kako bi se prikupile
* informacije tijekom trajanja natjecanja;
* korištenje radija ili nekog drugog elektroničkog načina komunikacije od strane ekipe tijekom trajanja   
  natjecanja.

Članak 27. - PLASMANI NA NATJECANJU

1. Plasman natjecatelja na jednom natjecanju određen je većim brojem ostvarenih bodova.
2. Ako se neki natjecatelj iz bilo kojeg razloga povlači iz natjecanja, plasman će mu odrediti do tog trenutka postignuti ulov.
3. Natjecatelj koji na natjecanju (kolu lige) ne uspije ostvariti prihvatljiv ulov ostvaruje plasman jednak broju natjecatelja koji su nastupili na tom natjecanju (kolu lige).
4. Ako su dva ili više natjecatelja postigla jednaki broj bodova, odlučit će najveći broj ulovljene prihvatljive ribe, a ako su i u tome jednaki odlučiti će najduža riba. Ako su natjecatelji i nakon toga jednaki, dijele bolji plasman, a mjesto ili mjesta odmah ispod njih bit će prazna do broja natjecatelja koji dijele plasman. Za dodjelu priznanja odlučivati će manji broj kod redoslijeda izvlačenja za ekipe ili pojedince.
5. Natjecatelj koji je izostao s natjecanja (kola lige) ostvaruje plasman jednak ukupnom broju natjecatelja prijavljenih u ligi (bez rezervi) i on služi za obračun ekipnog rezultata i za konačni plasman natjecatelja u ligi.
6. Ekipa može nastupiti na natjecanju i u nepotpunom sastavu ukoliko je broj nastupajućih članova veći od polovice (za člana ekipe koji nije nastupio obračunava se za ekipni rezultat po n + 1 bod).
7. Ekipni plasmani određeni su najmanjim zbrojem plasmana natjecatelja koji čine ekipu, bez obzira da li su nastupili ili izostali s natjecanja. Ako su dvije ili više ekipa postigle jednak zbroj pojedinačnih plasmana članova ekipe, odlučit će najveći zbroj ulovljene prihvatljive ribe, a ako su i u tome jednaki odlučiti će najduža riba. Ako su ekipe i nakon toga jednake, dijele bolji plasman, a mjesto ili mjesta ispod njih biti će prazna do broja ekipa koje dijele plasman.

Članak 28. - EKIPNE I POJEDINAČNE POZICIJE U LIGI

1. Pojedinačni PRVAK HRVATSKE je natjecatelj s najnižim zbrojem plasmana kroz sva natjecanja (kola lige). Isto je i s plasmanima koji slijede.
2. Ako su dva ili više natjecatelja postigla jednaki zbroj bodova, odlučit će najveći broj ulovljene prihvatljive ribe u ciklusu, a ako su i u tome jednaki odlučiti će najduža riba. Ako su natjecatelji i nakon toga jednaki dijele bolji plasman, a mjesto ili mjesta ispod njih biti će prazna do broja natjecatelja koji dijele plasman.
3. Ekipni PRVAK HRVATSKE je ekipa s najnižim zbrojem pojedinačnih plasmana kroz sva natjecanja (kola lige), a isto je i s ostalim pozicijama.
4. Ako su dvije ili više ekipa postigla jednaki zbroj pojedinačnih plasmana članova ekipe, odlučit će najveći zbroj ulovljene prihvatljive ribe u ciklusu, a ako su i u tome jednaki odlučiti će najduža riba. Ako su ekipe i nakon toga jednake dijele bolji plasman, a mjesto ili mjesta odmah ispod njih bit će prazna do broja ekipa koje dijele plasman.

Članak 29. - OBJAVLJIVANJE REZULTATA

1. Pojedinačni i ekipni rezultati na natjecanju moraju se objaviti unutar dva sata nakon završetka natjecanja.
2. Završni plasmani pojedinaca i ekipa moraju se objaviti unutar dva sata od završetka zadnjeg natjecanja u ciklusu.

Članak 30. -PRIGOVORI

1. Reklamacije na rezultate natjecanje ili druga nešportska ponašanja i nepravilnosti usmeno se najavljuju vrhovnom sucu najkasnije 15 minuta nakon objavljivanja rezultata, a u roku sljedećih 15 minuta usmena reklamacija se mora pismeno potvrditi. Ukoliko unutar navedenog vremena nema nikakvih prigovora objavljeni rezultati se priznaju.
2. Žiri će razmatrati samo pismene prigovore kapetana koji su uloženi tijekom navedenog vremena i za koje je plaćena pristojba za prigovor od 50,00 eura.
3. U slučaju opravdanosti prigovora uplaćena pristojba se vraća podnositelju prigovora, a u slučaju da prigovor nije osnovan uplaćena pristojba biti će doznačena na račun HŠRS-a i namjenska su sredstva za nastup reprezentacije HŠRS-a u disciplini lov ribe umjetnom muhom.
4. Reklamacije koje ne zahtijevaju zasjedanje žirija natjecanja zaprima vrhovni sudac bez uplate kaucije i prosljeđuje ih HŠRS-u u privitku svoga pismenog izvješća.

Članak 31. – TROFEJI

1. Na kraju liga natjecanja HŠRS dodjeljuje pehar ekipama koje su osvojile prvo, drugo i treće mjesto, a članovima tih ekipa odgovarajuće medalje HŠRS-a.
2. Na kraju liga natjecanja HŠRS dodjeljuje natjecateljima koji su u pojedinačnoj konkurenciji osvojili prvo, drugo i treće mjesto medalje HŠRS-a.

Članak 32. - KAZNENE MJERE

1. Kod prekršaja na natjecanjima izriču se sljedeće kaznene mjere:

* žuti karton (opomena) - kažnjavaju se sudionici natjecanja u slučaju povrede odredbi: članak 8. stavak 2, članak 17. stavak 4 i stavak 5, članak 18. stavak 1 i 2, članak 19., članak 20. članak 21., članak 22., članak 26. stavak a), b), e) i f). U slučaju dodjele žutog kartona kapetanu isti ne može sudjelovati na natjecanjima kao kapetan ekipe u roku 60 dana nakon dodijeljenog žutog kartona, a ako se žuti karton dodjeli natjecatelju briše mu se 10 % bodova ostvarenih na natjecanju na kojem je dobio kazneni karton. Sudionik natjecanja kojemu se dodijele dva žuta kartona unutar dvije godine gubi pravo nastupa na slijedeća dva službena natjecanja HŠRS-a.
* crveni karton (diskvalifikacija sudionika) slijedi kod prekršaja odredbi iz članka 26. stavak c) i d). U slučaju kažnjavanja sudionika crvenim kartonom ili drugim žutim kartonom na jednom natjecanju isti se isključuje s toga natjecanja . Ako je kažnjeni sudionik natjecatelj, njegovi bodovi ostvareni u tom natjecanju ne evidentiraju se za plasman niti njemu kao pojedincu niti njegovoj ekipi, odnosno smatra se kao da nije nastupio. Natjecatelja kažnjenog crvenim ili drugim žutim kartonom ne može zamijeniti rezervni natjecatelj, a isti gubi pravo nastupa na sljedeća dva službena natjecanja HŠRS-a. U slučaju dodjele crvenog ili drugog žutog kartona kapetanu ekipe isti ne može sudjelovati na natjecanjima kao kapetan ekipe u roku 120 dana nakon dodijele navedene sankcije. Natjecatelj koji nije pauzirao nakon dodijeljenih kaznenih kartona automatizmom se kažnjava brisanjem rezultata na natjecanju na kojemu nije imao pravo nastupiti, te ne nastupanjem na dva dodatna kola natjecanja toga ili višega ranga.
* Sudionik natjecanja može se sankcionirati žutim ili crvenim kartonom za svako nešportsko ponašanje, vrijeđanje, fizički napad i druge grube povrede i ometanja tijeka natjecanja, ugrožavanje službenih osoba na natjecanju, a ovisno o težini počinjenog djela Vrhovni sudac može pokrenuti Stegovni postupak ako to ocijeni potrebitim. Stegovna prijava može se podnijeti i protiv svakog člana HŠRS-a za sve oblike ponašanja kojima se ometa odvijanje natjecanja. Stegovnu prijavu podnosi vrhovni sudac neposredno na prijedlog delegata HŠRS, organizatora natjecanja ili povjerenika HML-e.

1. Izrečene disciplinske mjere upisuju se u zapisnik natjecanja.
2. Dodjela kaznenih kartona natjecatelju upisuje se u registar kazni koji se vodi u HŠRS i matičnoj ribolovnoj udruzi.
3. Žuti karton dodijeljen sudioniku natjecanja briše se iz registra kazni HŠRS ako u roku od dvije godine nije došlo do drugog kažnjavanja žutim kartonom.

Članak 33. ZAVRŠNE ODREDBE

1. Ovaj Pravilnik i dokumenti HŠRS navedeni u članku 1 stavak 2 ovoga Pravilnika objaviti će se na internetskoj stranici HŠRS (www.ribolovni-savez.hr).
2. Izvršenjem prijave za natjecanje i uplatom kotizacije smatrati će se da se dotični natjecatelj slaže sa svim određenjima iz ovoga Pravilnika i Odluke o sustavu natjecanja HŠRS za određenu kalendarsku godinu i dokumenata iz prethodnog stavka.
3. Tumačenje odredaba ovog Pravilnika daje Upravni odbor HŠRS.
4. Usvajanjem ovoga Pravilnika prestaje važiti Pravilnik o natjecanjima u disciplini „lov ribe umjetnom muhom“ od 07.04.2018. godine. Izmjene i dopune ovog Pravilnika vrše se po postupku njegovog donošenja.

PREDSJEDNIK HŠRS

Vladimir Sever v.r.SADRŽAJ

I - OPĆE ODREDBE

Članak 1: UVODNE ODREDBE.......................................................................1

Članak 2: UPRAVLJANJE DISCIPLINOM………………………. ...............1

Članak 3: VRSTE NATJECANJA.....................................................................2

Članak 4: PRAVO NATJECANJA…………………………………………..2

Članak 5: KATEGORIJE NATJECATELJA.....................................................3

Članak 6: SASTAV EKIPE ..............................................................................3

Članak 7: KAPETAN EKIPE …………...........................................................3

Članak 8: OBAVEZE NATJECATELJA...........................................................4

Članak 9: SLUŽBENE OSOBE NA NATJECANJU .......................................4

Članak 10: ŽIRI..................................................................................................4

Članak 11: OBAVEZE DOMAĆINA................................................................5

Članak 12: OBAVEZE EKIPA I POJEDINACA..............................................5

Članak 13: OBAVEZNA DOKUMENTACIJA................................................6

II – PRVENSTVO HRVATSKE

Članak 14: NATJECANJA PO MJESTU ODRŽAVANJA...............................6

Članak 15: TRAJANJE NATJECANJA …………….....................................6

Članak 16: ŽDRIJEB STARNIH MJESTA……………....................................6

Članak 17: STARTNA MJESTA………………………. ………......................7

Članak 18: NATJECATELJSKI ŠTAPOVI ……………...................................7

Članak 19: NATJECATELJSKE ŽNORE ( STRUNE ).....................................7

Članak 20: NATJECATELJSKI PREDVEZI......................................................8

Članak 21: NATJECATELJSKE MUHE …………….......................................8

Članak 22: RIBOLOVNE MREŽE ZA PRIHVAT RIBE .. ...............................8

Članak 23: BODOVANJE I PRIHVATLJIVA RIBA.........................................9

Članak 24: BRIGA ZA ULOVLJENU RIBU......................................................9

Članak 25: IZGUBLJENA RIBA…………………….........................................9

Članak 26: ZABRANE.........................................................................................9

Članak 27: PLASMANI NA NATJECANJU.....................................................10

Članak 28: EKIPNE I POJEDINAČNE POZICIJE U LIGI...............................10

Članak 29: OBJAVLJIVANJE REZULTATA...................................................11

Članak 30: PRIGOVORI ………………………………....................................11

Članak 31: TROFEJI...........................................................................................11

Članak 32: KAZNENE MJERE………………………......................................11

Članak 33: ZAVRŠNE ODREDBE....................................................................12

Sadržaj ………………………………………………………………………..13